በአገሪቱ  በቀጣይ  አንድ ዓመት ለ7ነጥብ8  ሚሊዮን ዜጎች የምግብ እርዳታ እንደሚያስፈልግ ተገለጸ
በአገሪቱ በቀጣይ አንድ ዓመት ለ 7ነጥብ 8 ሚሊዮን ዜጎች የምግብ እርዳታ እንደሚያስፈልግ የብሔራዊ አደጋ  ስጋት  አመራር  ኮሚሽንና ሌሎች አጋር ድርጅቶች  አስታወቁ ።የኤፌዴሪ መንግሥትና ሌሎች ዓለም አቀፍ  ድርጅቶች  በዛሬው ዕለት  ባዘጋጁት መድረክ ላይ  ይፋ  ባደረጉት ጥናት መሠረት  በቀጣይ አንድ ዓመት ውስጥ በኢትዮጵያ 7ነጥብ8  ሚሊዮን  የሚሆኑ  ዜጎች  የምግብ እርዳታ ያስፈልጋቸዋል ።  የብሔራዊ  አደጋ ስጋት አመራር ኮሚሽን ኮሚሽነር አቶ ምትኩ ካሳ እንደገለጹት ፣ በሀገሪቱ በተለይም ከቅርብ አመታት ወዲህ የድርቅ ክስተት እንደቀድሞው በየአስር እና አምስት አመቱ ሳይሆን ተደጋጋሚነቱ እየጨመረ መጥቷል  ብለዋል ።እንደ አቶ ምትኩ  ገለጻ በቀጣይ አንድ ዓመት ውስጥ በአገሪቱ በአጠቃላይ የድርቅ ተረጂዎች ቁጥር  7ሚሊዮን 880ሺህ  446  እንደሚደርስ  ተገምቷል ብለዋል ።በቀጣይ  አንድ ዓመት ውስጥ  ለድርቅ  ተጋላጭ ወገኖችም አስፈላጊውን ሰብዓዊ እርዳታ ለማድረግም 1ነጥብ 4 ቢሊዮን  የአሜሪካ  ዶላር እንደሚያስፈልግም አቶ ምትኩ አስረድተዋል ።     በአሁኑ ወቅት በአለም ላይ የሚታየው የአየር ንብረት ለውጥ በኢትዮጵያ ላይ አሉታዊ ተፅኖውን በማሳረፍ የድርቁን ድግግሞሽ እያፋጠነው እንደሚገኝም አቶ ምትኩ ተናግረዋል።ይህም ጉዳቱን በመቋቋምና በመከላከል ረገድ መንግስት ከፍተኛ በጀት በመመደብ ከህብረተሰቡ እንዲሁም ከለጋሽ ድርጅቶችና አጋሮች ጋር በመሆን ወቅታዊ ምላሽ በመስጠት ላይ ይገኛሉ ብለዋል።   በዘንድሮ  የድርቅ ተጎጂዎች  የሰብዓዊ  እርዳታው የምግብ ፣ ንፁህ መጠጥ ውሃ ፣ ጤና መጠሊያ  ትምህርት ያካተተ ድጋፍ እንደሚሠጥ  ተመልክቷል ።ድርቁን  በመቋቋም  ረገድ የኢትዮጵያ  መንግሥትና የዓለም  አቀፍ ድርጅቶች ለድርቅ ተረጂዎች አስፈላጊውን ድጋፍ ያደርጋሉ ተብሎም  ይጠበቃል ።   በኢትዮጵያ ከነሓሴ 2009 እስከ ታህሳስ 2010 ድረስ የድርቅ ተረጂዎች  ቁጥር  8ነጥብ5  እንደነበር ይታወሳል ።